Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 138/10/4403	Nitra, 11.5.2012
EEČ : 2-32-82-2012

U Z N E S E N I E

Trestná vec:	obvinený XXXXX 
Prečin:	XXXXX podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1./ dňa 13. 02. 2010 v čase o 19.30 hod.  v obci Veľké Zálužie riadil osobné motorové vozidlo zn. Citroen Berlingo 1.9D, EČ : DS-559CE, ktorého majiteľom je formy XXXXX IČO : 35019174 so sídlom Topoľníky, ul. Hlavná č. 164/1113 a to aj napriek tomu, že mu bol rozsudkom Okresného súdu vGalante pod č. k. 2T/231/2008, ktorý nadiobudol právoplatnosť dňa 10. 02. 2009 uložený trest zákazu činnosti viesť motorové vozidla akéhokoľvek druhu na dobu 24 mesiacov, 
	2./ dňa 15. 02. 2010 v čase o 12.05 hod. v obci Veľké Zálužie    riadil osobné motorové vozdilo zn. Citroen Berlingo 1.9D, EČ : DS-559CE, ktorého majiteľom je formy XXXXX IČO : 35019174 so sídlom Topoľníky, ul. Hlavná č. 164/1113 a to aj napriek tomu, že mu bol rozsudkom Okresného súdu vGalante pod č. k. 2T/231/2008, ktorý nadiobudol právoplatnosť dňa 10. 02. 2009 uložený trest zákazu činnosti viesť motorové vozidla akéhokoľvek druhu na dobu 24 mesiacov, 
Podľa § 215 odsek 1 písmeno d/ Trestného poriadku s poukazom na ustanovenie § 9 odsek 1 písmeno d/ Trestného poriadku z a s t a v u j e m pretože trestné stíhanie je  n e p r í p u s t n é  .

Odôvodnenie:
Poverený príslušník vtedajšieho ORPZ, Okresného dopravného inšpektorátu  v Nitre v Nitre uznesením č. k. ORP-30/DI-NR-2010 zo dňa 21. 02. 2010 a uznesením č. k. ORP-34/DI-NR-2010 zo dňa 26. 02. 2010 podľa § 199 odsek 1 Trestného poriadku začal trestné stíhanie a zároveň  podľa § 206 odsek 1 Trestného poriadku vzniesol obvinenie XXXXX pre pokračujúci prečin marenia výkonu úradného rozhodntia podľa § 348 odsek 1 písmeno d) Trestného zákona.
	V rámci prípravného konania boli  vypočutí  svedkovia XXXXX, XXXXX, XXXXX, XXXXX, XXXXX a boli zabezpečené príslušné listinné doklady. Na základe listinných dokladov  bolo zistené, že obvinený XXXXX dňa 05. 11. 2011 zomrel a v spisovom materiáli na č.l. 84  sa nachádza úmrtný list z Komárna, ktorý túto skutočnosť potvrdzuje.
	V zmysle § 215 odsek 1 písmeno d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9.
	Podľa § 9 odsek 1 písmeno d/ Trestného poriadku trestné stíhanie nemožno začať a ak bolo už začaté, nemožno v ňom pokračovať a musí byť zastavené proti tomu, kto zomrel.
	Vzhľadom na tú skutočnosť, že obvinený XXXXX, rozhodla som tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka